The Punisher (film, 1989)
The Punisher' () je američko-australijski akcijski film snimljen 1989. godine u režiji Marka Goldblatta. Predstavlja prvu ekranizaciju istoimenog stripa u izdanju kuće Marvel Comics. Naslovni protagonist, čiji lik tumači Dolph Lundgren, bivši marinski specijalac kome je porodica ubijena u gangsterskom obračunu i koji odučuje svoje ubilačke vještine iskoristiti kako bi se osvetio i brutalno iskorijenio organizirani kriminal. Radnja prikazuje kako pri tome bude uvučen u okršaj italoameričke mafije sa jakuzama.

The Punisher je snimljen u produkciji studija New World, specijaliziranog za B-filmove te se film, sniman u Australiji, odlikovao relativno niskim budžetom. Financijski problemi u koje je zapao studio New World su njegovu premijeru u SAD odgodili pune dvije godine, te je, osim kod kritike, loše prošao i kod publike, postavši gotovo zaboravljen.

Godine 2004. je napravljen nešto uspješniji istoimeni remake sa Thomasom Janeom u glavnoj ulozi, a 2008. film Punisher: War Zone gdje je isti lik tumačio Ray Stevenson. Godine 2016. se isti lik pojavio u TV-seriji Daredevil iz Marvelovog filmskog univerzuma gdje ga je tumačio Jon Bernthal, koji će istu ulogu ponoviti i u TV-seriji Punisher.

Uloge

 Dolph Lundgren ... Frank Castle /Punisher
 Louis Gossett Jr. ... Jake Berkowitz
 Jeroen Krabbé ... Gianni Franco
 Kim Miyori ... Lady Tanaka
 Bryan Marshall ... Dino Moretti
 Nancy Everhard ... Sam Leary
 Barry Otto ... Shake
 Brian Rooney ... Tommy Franco
 Zoshka Mizak ... Tanaka's daughter
 Larry McCormick ... TV spiker
 Kenji Yamaki ... Sato
 Todd Boyce ... Terrone
 Hirofumi Kanayama ... Tomio
 Lani John Tupu ... Laccone
 Giancarlo Negroponte ... Musso
 May Lloyd ... Julie Castle
 Brooke Anderson ... Annie Castle
 Holly Rogers ... Felice Castle

Izvori

Vanjske veze
 
 
 The Punisher on Dolph-Ultimate.com
The Punisher at Oz Movies
 The Punisher  at Superheroes Lives

Američki filmovi
Australijski filmovi
Akcije (filmovi)
Trileri
Gangsterski filmovi
Filmovi o superherojima
Filmovi temeljeni na stripovima